สวัสดีคะอยากทราบว่าประจำเดือนมาตั้งแต่วันที่ 7 พ.ค. 62 ปกติจะมาประมาณ 7 วันละหมด จนวันนี้วันที่ 18 พ.ค. 62 ก็ยังไม่หมดคะ บางวันก็มาน้อยบางวันก็มามากอยากรู้ว่าเป็นอะไรในร่างกายรึป่าว
สวัสดีค่ะ หากประจำเดือนเริ่มมาตั้งแต่วันที่ 7 พ.ค. จนถึงวันนี้วันที่ 18 พ.ค. ถือว่ามีระยะเวลานานกว่าปกติ ซึ่งอาจไม่ใช่เลือดประจำเดือน แต่อาจมีสาเหตุได้จาก1. มีการตั้งครรภ์เกิดขึ้นแล้วเกิดภาวะแทรกซ้อนตามมา เช่น แท้งคุกคาม แท้งไม่ครบ ท้องนอกมดลูก เป็นต้น แต่มักจะมีอาการปวดท้องน้อยร่วมด้วย2. มีมดลูกอักเสบ ซึ่งมักมีอาการปวดท้องน้อยและตกขาวที่ผิดปกติร่วมด้วย3. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. การทำงานผลิตฮอร์โมนของรังไข่ผิดปกติ5. การใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้น6. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้นหากที่ผ่านมาได้มีเพศสัมพันธ์ อาจลองตรวจหาการตั้งครรภ์ดูด้วย หากตรวจไม่พบ และไม่ได้ใช้ยาฮอร์โมนใดๆ แต่ยังคงมีเลือดออกต่อเนื่อง หรือออกกะปริดกะปรอยมาอีกเรื่อยๆ หรือมีปวดท้องน้อยมาก ก็ควรไปพบแพทย์เฉพาะทางสูติ-นรีแพทย์ค่ะ